ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின் ஸ்கேன் மற்றும் பகிர்வு சேவையின் மூலம் சுமார் 10 லட்சம் நோயாளிகள் பயனடைந்துள்ளனர்
தேசிய சுகாதார ஆணையம், தனது ஆயுஷ்மான் பாரத் டிஜிட்டல் இயக்கத் திட்டத்தின் மூலம் சுகாதார சேவைகளை சிறப்பாகவும், விரைவாகவும் வழங்குவதற்கு டிஜிட்டல் சேவைகளை அறிமுகப்படுத்தியுள்ளது. அந்த வகையில் இந்தத் திட்டத்தில் பங்கு பெறும் மருத்துவமனைகளில் ஸ்கேன் மற்றும் பகிர்வு செயல்பாடு மூலம் புற நோயாளிகள் பிரிவில் உடனடி பதிவு சேவைகள் நோயாளிகளுக்கு, வழங்கப்படுகிறது. இந்த சேவை தொடங்கப்பட்டதிலிருந்து ஆறு மாதத்திற்குள்ளாகவே 10 லட்சம் நோயாளிகள் இதனால் பயனடைந்துள்ளனர். கடந்த மாதம்  மட்டும் ஐந்து லட்சம் நோயாளிகள் இதில் இணைந்துள்ளனர்.
ஸ்கேன் மற்றும் பகிர்வு சேவை குறித்து பேசிய தேசிய சுகாதார ஆணையத்தின் தலைமை நிர்வாக அதிகாரி, “டிஜிட்டல் தீர்வுகளை பயன்படுத்தி சீரான மருத்துவ விநியோக சூழலியலை உருவாக்க ஆயுஷ்மான் பாரத் டிஜிட்டல் இயக்கம் இலக்கு நிர்ணயித்துள்ளது. ஸ்கேன் மற்றும் பகிர்வு சேவையின் மூலம் நோயாளிகளின் ஆயுஷ்மான் பாரத் சுகாதார கணக்கின் தகவல்களை நேரடியாகப் பகிர்ந்து, டிஜிட்டல் பதிவு சேவைகளை மருத்துவமனைகள் வழங்குகின்றன. பல்வேறு தகவல்களைப் பதிவு செய்ய வேண்டியதில்லை, நீண்ட நேரம் வரிசையில் காத்திருக்காமல் உடனடியாக பதிவு டோக்கன்களை நோயாளிகள் பெற இது உதவிகரமாக உள்ளது. தற்போது நாளொன்றுக்கு சராசரியாக 25,000 புற நோயாளிகள் பிரிவு டோக்கன்கள் வழங்கப்படுகின்றன. வெகு விரைவில் இந்த எண்ணிக்கையை ஒரு லட்சமாக அதிகரிக்க திட்டமிட்டுள்ளோம்”, என்று கூறினார்.
-----
AD/RB/KPG
(Visitor Counter : 95
நிதி அமைச்சகம்
ரியல் எஸ்டேட், உள் கட்டமைப்பு முதலீடு நிறுவனங்களுக்கான ஒழுங்குமுறை விதிகள் பரிந்துரை
சர்வதேச நிதி சேவைகள் மையத்தில் ரியல் எஸ்டேட் முதலீடு நிறுவனம் மற்றும் கட்டமைப்பு முதலீடுநிறுவனங்களுக்கான ஒழுங்கு விதிமுறைகள் பரிந்துரைக்கப்பட்டுள்ளன. குஜராத் சர்வதேச நிதி தொழில் நுட்ப நகரம், சர்வதேச நிதி சேவைகள் மையத்தில் நிதி பொருட்கள் மற்றும் சேவைகளை முன்னெடுக்கும் நோக்கத்துடன் சர்வதேச நிதி சேவைகள் அமைப்பு இந்தப் பரிந்துரைகளை அளித்துள்ளது.
ஐஎஃப்எஸ்சிஏ., அமை்ப்பானது உதாரணமாக ஆர்இஐடி-கள், ஐஎன்விஐடி-களை சர்வதேச பங்கேற்புகளுக்கு அனுமதிக்கிறது. அவை நிதி நடவடிக்கை பணிக்குழுவின் விதிகளுக்கு இணக்கமான வரம்புகளுக்கு உட்பட்டு அமைக்கப்பட்டு ஜிஐஎஃப்டி ஐஎஃப்எஸ்சி-யில் பங்கு சந்தையில் பட்டியலிடப்பட்டுள்ளன. கூடுதலாக ஐஎன்விஐடி-க்கு தனியார் வேலைவாய்ப்புகள் மூலம் நிதிகளை பெற அனுமதி அளிக்கப்பட்டுள்ளது.
ஐஎஃப்எஸ்சி-யில் பதிவு செய்யப்பட்டுள்ள ஆர்இஐடி-கள், ஐஎன்விஐடி-கள் ரியல் எஸ்டேட் சொத்துகள், கட்டமைப்புத் திட்டங்களில் முறையே ஐஎஃப்எஸ்சி, இந்தியா மற்றும் இதர வெளிநாட்டு வரம்புகளில் சர்வதேச நிதி மையங்களில் அளிக்கப்பட்டுள்ள ஒழுங்கமைவுகளின் படி முதலீடு செய்ய அனுமதிக்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1666500
(Visitor Counter : 169
பிரதமர் அலுவலகம்
தெற்காசிய கால்பந்து சாம்பியன் 2023 போட்டியில் வெற்றி பெற்ற இந்திய கால்பந்து அணிக்கு பிரதமர் வாழ்த்து
தெற்காசிய கால்பந்து சாம்பியன் 2023 போட்டியில் வெற்றி பெற்ற இந்திய கால்பந்து அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் ட்விட்டரில் கூறியிருப்பதாவது:
“இந்தியா மீண்டும் சாம்பியன் பட்டம் வென்றது. தெற்காசிய கால்பந்து சாம்பியன் 2023 போட்டியில் நீலப்புலிகள் சிறப்பாக ஆட்சி செய்தனர். இந்திய அணியின் நினைவுகூரத்தக்க பயணம், உறுதியான வலிமை, இந்த வீரர்களின் மனப்பாங்கு ஆகியவை வருங்கால விளையாட்டு வீரர்களுக்கு உத்வேகம் அளிக்கும்.”
பிரதமர் அலுவலகம்
2019-2020 மத்திய பட்ஜெட்டுக்கு பிரதமர் பாராட்டு
21 ஆம் நூற்றாண்டில் இந்தியாவின் வளர்ச்சிக்கு பட்ஜெட் ஊக்கமளிக்கும்: பிரதமர்
புதிய இந்தியாவைக் கட்டமைக்கும் என்பதால் 2019-2020-க்கான மத்திய அரசின் பட்ஜெட்டைப் பிரதமர் திரு நரேந்திர மோடி வாழ்த்தினார்.
நாடாளுமன்றத்தில் 2019-2020-க்கான பட்ஜெட் நிதியமைச்சரால் தாக்கல் செய்யப்பட்ட பின், வெளியிட்ட அறிக்கையில், இந்த பட்ஜெட் ஏழை எளிய மக்களை வலுப்படுத்தும், நாட்டின் இளைஞர்களுக்கு சிறந்த எதிர்காலத்தை உருவாக்கும்.
பட்ஜெட்டின் முக்கியப் பயன்கள் குறித்து சிறப்பித்துள்ள பிரதமர், நாட்டின் வளர்ச்சியை இது துரிதப்படுத்தும் என்றும், மத்திய தர வகுப்பினர்கள் அதிக பயன்களைப் பெறுவார்கள். “வரி விதிப்பு நடைமுறைகளை எளிமையாக்கவும், நாட்டின் அடிப்படை கட்டமைப்பை நவீனமயமாக்கவும் இந்த பட்ஜெட் உதவும்” என்று பிரதமர் கூறினார்.
தொழில் நிறுவனங்களையும், தொழிலதிபர்களையும் இந்த பட்ஜெட் வலுப்படுத்தும், நாட்டின் வளர்ச்சியில் பெண்களின் பங்களிப்பு மேலும் அதிகரிக்கும். இந்தியாவின் வேளாண் துறையில் மாற்றத்தை ஏற்படுத்துவதற்கான வழிகாட்டியாகவும் இந்த பட்ஜெட் உள்ளது என்று பிரதமர் தெரிவித்தார்.
2019-2020 ஆம் ஆண்டுக்கான பட்ஜெட்டை நம்பிக்கை நிறைந்த பட்ஜெட் என்று பிரதமர் குறிப்பிட்டார். இந்த பட்ஜெட் 21 ஆம் நூற்றாண்டில் இந்தியாவின் வளர்ச்சியை ஊக்கப்படுத்தும் என்று அவர் கூறினார்.
ஏழைகளுக்கும், விவசாயிகளுக்கும், ஷெட்யூல்டு வகுப்பினருக்கும், ஒடுக்கப்பட்டோருக்கும், சமூகத்தின் அடித்தள மக்களுக்கும் அதிகாரமளிக்க மத்திய அரசு அனைத்து நடவடிக்கைகளையும் எடுத்திருப்பதாகப் பிரதமர் கூறினார். இந்த அதிகாரமளித்தல், வரும் ஐந்தாண்டுகளில் வளர்ச்சியின் அதிகாரபீடமாக அவர்களை உருவாக்கும் என்று அவர் தெரிவித்தார்.
ஐந்து டிரில்லியன் டாலர் பொருளாதாரம் என்ற கனவை நனவாக்க அதிகாரமளிக்கப்பட்ட இந்தப் பகுதியினரிடம் இருந்து நாடு சக்தியைப் பெறும் என்று பிரதமர் கூறினார்.
சுற்றுச்சூழல் மற்றும் வனத்துறை அமைச்சகம்
‘ஸ்வச் வாயு சர்வேக்ஷன்’ - தேசிய மாசற்ற காற்றுத் திட்டத்தின்  கீழ் நகரங்களின் தரவரிசை.
மத்திய சுற்றுச்சூழல், வனம் மற்றும் பருவநிலை மாற்றம் அமைச்சர்களின் இரண்டு நாள் தேசிய மாநாடு 2022 செப்டம்பர் 23-24 தேதிகளில் குஜராத்தின் ஏக்தா நகரில் நடைபெற்றது. இந்த மாநாட்டை காணொலி காட்சி மூலம் பிரதமர் தொடங்கி வைத்தார்.
மாசுபாட்டைக் கட்டுப்படுத்துதல் மற்றும் தடுப்பது தொடர்பாக நடைபெற்ற ஒரு அமர்வின் போது, ‘ஸ்வச் வாயு சர்வேக்ஷன்’ - தேசிய மாசற்ற காற்றுத் திட்டத்தின்  கீழ் நகரங்களின் தரவரிசை மற்றும் வழிகாட்டுதல்கள் குறித்து மாநிலங்களுக்குத் தெரிவிக்கப்பட்டது.
மத்திய சுற்றுச்சூழல், வனம் மற்றும் காலநிலை மாற்றத்திற்கான அமைச்சரின் வழிகாட்டுதலின் கீழ்,
‘ஸ்வச் வாயு சர்வேக்ஷன்’ தொடங்கப்பட்டு, தேசிய மாசற்ற காற்று திட்டத்தின்  கீழ் நகர செயல் திட்டங்களை செயல்படுத்துவதற்காக நாட்டின் 131 நகரங்களுக்கு தரவரிசை வழங்கப்படும்.
அந்த 131 நகரங்கள் மக்கள்தொகை அடிப்படையில் மூன்று குழுக்களாக வகைப்படுத்தப்பட்டுள்ளன.
10 லட்சத்திற்கும் அதிகமான மக்கள்தொகை கொண்ட முதல் குழுவில் 47 நகரங்கள் உள்ளன.
3 முதல் 10 லட்சம் மக்கள்தொகை கொண்ட இரண்டாவது குழுவில் 44 நகரங்கள் உள்ளன.
மூன்றாவது குழுவில் 3 லட்சத்திற்கும் குறைவான மக்கள்தொகை கொண்ட 40 நகரங்கள் உள்ளன.
பிராணா ஆன்லைன் போர்ட்டல் மூலம் நகரங்கள் சுய மதிப்பீட்டைச் செய்ய வேண்டும். இந்த மதிப்பீடு ஆண்டுதோறும் மேற்கொள்ளப்படுகிறது.
திடக்கழிவு மேலாண்மை, சாலை தூசு மேலாண்மை, கட்டுமானம் மற்றும் தகர்ப்பு கழிவு மேலாண்மை, வாகன உமிழ்வைக் கட்டுப்படுத்துதல் மற்றும் தொழில்துறை மாசுபாடு ஆகியவற்றில் மேற்கொள்ளப்பட்ட நடவடிக்கைகள் மற்றும் செயல்படுத்தப்பட்ட நடவடிக்கைகள் குறித்து நகரங்கள் தெரிவிக்க வேண்டும்.
சுய மதிப்பீடு மற்றும் மூன்றாம் தரப்பு மதிப்பீட்டின் அடிப்படையில், ஒவ்வொரு குழுவிலும் சிறப்பாக செயல்படும் 3 நகரங்களுக்கு ரொக்கப்பரிசு வழங்கப்படும் என்று தெரிவிக்கப்பட்டுள்ளது. இதன் விளைவாக, காற்றின் தரத்தை மேம்படுத்துவதற்கு நகரங்களுக்கு இடையே ஓர் ஆக்கபூர்வமான போட்டி உருவாகும். மேலும் இந்த சர்வேக்ஷன், காற்றின் தரத்தை மேம்படுத்துவதற்காக நகரங்களுக்கு வழிகாட்டுதல் நெறிமுறைகளை வழங்கும். இதன் விளைவாக காற்றின் தரம் மேம்படும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://www.pib.gov.in/PressReleasePage.aspx?PRID=1861932
(Visitor Counter : 224
ரசாயனம் மற்றும் உரங்கள் அமைச்சகம்
நாட்டில் போதுமான அளவுக்கு உரம் கிடைக்க அரசு நடவடிக்கை; சதானந்த கவுடா
வரும் கரீப் பருவத்தில், போதுமான அளவுக்கு உரங்களை விநியோகிக்க தமது ரசாயனம் மற்றும் உர அமைச்சகம் அனைத்து முயற்சிகளையும் எடுத்து வருவதாக மத்திய ரசாயனம் மற்றும் உரத்துறை அமைச்சர் திரு.டி.வி.சதானந்த கவுடா தெரிவித்துள்ளார். தற்போதைக்கு உரங்கள் கையிருப்பு நிலைமை நன்றாக இருப்பதாக திரு. கவுடா டுவிட்டரில் பதிவிட்டுள்ளார்.
விவசாயிகளுக்கு சரியான நேரத்தில், போதுமான அளவுக்கு உரங்களை விநியோகிக்க அரசு உறுதி பூண்டுள்ளதாக திரு. கவுடா கூறியுள்ளார். உர உற்பத்தி , அதனைக் கொண்டு செல்லுதல், போதிய அளவு கிடைக்கச் செய்தல் ஆகியவற்றை உரத்துறை உன்னிப்பாகக் கண்காணித்து வருகிறது என்றும், மாநில அரசுகள் மற்றும் ரயில்வே அமைச்சகத்துடன் அமைச்சகம் இதுகுறித்து தொடர்பில் இருப்பதாகவும் அவர் கூறியுள்ளார்.
கர்நாடக மாநில நிலைமை குறித்து தனியே டுவிட்டரில் பதிவிட்டுள்ள அமைச்சர், ‘’ கர்நாடகத்தைப் பொறுத்தவரை, மாநிலத்தில் விதைகள், உரங்கள், பூச்சிகொல்லி மருந்துகளின் தட்டுப்பாடு இல்லை. இது தொடர்பாக, கர்நாடக மாநில அரசுடன் ஒருங்கிணைந்து செயல்பட்டு வருகிறோம். இன்றைய நிலவரப்படி, மாதாந்திரத் தேவையான 2.57 லட்சம் டன்னுக்கு பதிலாக, மாநிலத்தில் 7.3 லட்சம் டன் இருப்பு உள்ளது’’ எனத் தெரிவித்துள்ளார்.
குடியரசுத் துணைத் தலைவர் செயலகம்
அரசியல் சாசனத்தின் 35-ஏ மற்றும் 370 பிரிவுகள் ரத்து செய்யப்பட்ட பிறகு ஜம்மு காஷ்மீர் குறிப்பிடத்தக்க வளர்ச்சியை அடைந்துள்ளது – குடியரசு துணைத் தலைவர் திரு ஜக்தீப் தன்கர்
அரசியல் சாசனத்தின் 35 ஏ மற்றும் 370 பிரிவுகள் ரத்து செய்யப்பட்ட பிறகு, ஜம்மு-காஷ்மீர் குறிப்பிடத்தக்க வளர்ச்சியை அடைந்துள்ளது என்று குடியரசு துணைத் தலைவர் திரு ஜக்தீப் தன்கர் கூறியுள்ளார். ஜம்மு பல்கலைக்கழகத்தின் சிறப்பு பட்டமளிப்பு விழாவில் இன்று  அவர் உரையாற்றினார்.
தேசிய நீரோட்டத்தில் ஒருங்கிணைந்த பின் இந்தப் பகுதியில் முதலீடுகள் அதிகரித்து முன்னேற்றத்திற்கு வழி வகுத்துள்ளது என்று அவர் கூறினார். 35-ஏ மற்றும் 370 பிரிவுகள் தற்காலிகமாக அரசியலமைப்பில் ஏற்படுத்தப்பட்டதாகவும் ஆனால் அவை 70 ஆண்டுகள் நீடித்ததாகவும் அவர் தெரிவித்தார். அரசியலமைப்புச் சட்டத்தின் சிற்பி டாக்டர். பி.ஆர். அம்பேத்கர் 370வது பிரிவை உருவாக்க மறுத்துவிட்டார் என்பதையும் அவர் சுட்டிக்காட்டினார்.
இப்பகுதியில் இப்போது இணக்கமான சூழல் நிலவுகிறது என்று அவர் தெரிவித்தார். வலிமையான மற்றும் ஒன்றுபட்ட இந்தியாவைக் கட்டியெழுப்புவதற்காக தமது உயிரைத் தியாகம் செய்த டாக்டர் ஷியாமா பிரசாத் முகர்ஜியின் பணிகளுக்கு இது மிகப்பெரிய மரியாதை என்றும் குடியரசு துணைத் தலைவர் குறிப்பிட்டார்.
சட்டப்பிரிவு 370 ரத்து செய்யப்பட்ட பின்பு 890 மத்திய சட்டங்கள் ஜம்மு காஷ்மீரில் அமல்படுத்தப்பட்டுள்ளன என்றும் 200 க்கும் மேற்பட்ட மாநில சட்டங்கள் ரத்து செய்யப்பட்டுள்ளன என்றும் அவர் குறிப்பிட்டார். ஜம்மு காஷ்மீர் யூனியன் பிரதேசத்தில் உள்கட்டமைப்பு மற்றும் போக்குவரத்து வசதிகள் மேம்படுத்தப்பட்டுள்ளதற்கு அவர் பாராட்டு தெரிவித்தார்.
பட்டமளிப்பு விழா என்பது ஒருவரின் வாழ்க்கையில் முக்கியமானது என்று கூறிய குடியரசு துணைத் தலைவர், மாணவர்கள் ஒருபோதும் பதற்றம் அல்லது மன அழுத்தத்துடன் இருக்கக் கூடாது என்று அறிவுறுத்தினார்.
உள்துறை அமைச்சகம்
மத்திய ஆயுதப் போலீஸ் படைகளுக்கான நவீனமயமாக்கல் திட்டம்-4-க்கு பிரதமர் திரு நரேந்திர மோடி தலைமையிலான அரசு ஒப்புதல்
மத்திய ஆயுதப் போலீஸ் படைகளுக்கான நவீனமயமாக்கல் திட்டம்-4-க்கு பிரதமர் திரு நரேந்திர மோடி தலைமையிலான அரசு ஒப்புதல் அளித்துள்ளது. மத்திய ஆயுத போலீஸ் படை நவீனமயமாக்கல் திட்டம்-3-ன் தொடர்ச்சியாக இது மேற்கொள்ளப்படுகிறது.
1.02.2022 முதல் 31.03.2026 வரை மத்திய உள்துறை அமைச்சர் திரு அமித் ஷாவின் வழிகாட்டுதலின் கீழ், மத்திய உள்துறை அமைச்சகம் ரூ.1,523 கோடி நிதி ஒதுக்கீட்டில் இத்திட்டம் செயல்படுத்தப்படவுள்ளது. மத்திய ஆயுதப்படை போலீஸூக்கு நவீன ஆயுதங்கள் வழங்குவதுடன் செயலாக்கத் தேவைகள் திட்டத்தின்மூலம் பூர்த்தி செய்யப்படும். மேலும், தகவல் தொழில்நுட்பத் தீர்வுகளும் மேம்படுத்தப்படும்.
இத்திட்டத்தை செயல்படுத்துவதன் மூலம் மத்திய ஆயுத போலீஸ் படையின் செயல் திறன் பெருமளவுக்கு மேம்படும். இதனால் நாட்டின் உள்நாட்டு பாதுகாப்பு பலப்படும். சர்வதேச எல்லைகள், எல்லைக்கட்டுப்பாட்டுக் கோடு போன்ற பகுதிகளில் எதிர்நோக்கும் அனைத்து விதமான சவால்களையும், இடதுசாரி தீவிரவாதம், ஜம்மு கஷ்மீர், லடாக் மற்றும் வடகிழக்கு மாநிலங்களில் தீவிரவாத முறை ஆகியவற்றை சமாளிக்கும் அரசின் திறன் இதன் மூலம் மேம்படுத்தப்படும்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 3.4 லட்சத்திற்கும் கூடுதலாக ரெம்டிசிவர் மருந்துக் குப்பிகள் மத்திய அரசு விநியோகம்
கொவிட்-19 பெருந்தொற்றுக்கு எதிரான போராட்டத்தில் இந்தியாவிற்கு ஆதரவளிக்கும் வகையில், சர்வதேச சமூகம் அளித்துவரும் உதவிகளில், தங்களது உள்கட்டமைப்பை மேம்படுத்திக் கொள்வதற்காக மாநிலங்களுக்கும், யூனியன் பிரதேசங்களுக்கும், இதுவரை 8,900 பிராணவாயு செறிவூட்டிகள், 5,043 பிராணவாயு சிலிண்டர்கள், 18 பிராணவாயு உற்பத்திக் கருவிகள், 5,698 செயற்கை சுவாசக் கருவிகள் மற்றும் சுமார் 3.4 லட்சம் ரெம்டெசிவிர் குப்பிகளை மத்திய அரசு விநியோகித்துள்ளது.
இரண்டு மாதங்களுக்குப் பிறகு  கொவிட் தொற்றுக்கு நாட்டில் சிகிச்சை பெறுவோரின் எண்ணிக்கை முதன்முறையாகக் கணிசமாகக்  குறைந்துள்ளது.
அதேபோல 61 நாட்களுக்குப் பிறகு, கடந்த 24 மணி நேரத்தில் ஏற்பட்ட புதிய பாதிப்புகளை விட புதிதாக குணமடைந்தவர்களின் எண்ணிக்கை அதிகரித்துள்ளது.
நம் நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 17.27 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட அறிக்கையின்படி 25,15,519 முகாம்களில் 17,27,10,066 தடுப்பூசிகள் நாடு முழுவதும் செலுத்தப்பட்டுள்ளன.
தமிழகம்  உள்ளிட்ட 30 மாநிலங்கள் மற்றும் யூனியன் பிரதேசங்களில் 18-44 வயதில் மொத்தம் 25,59,339 பயனாளிகளுக்குக் கொவிட் தடுப்பூசியின் முதல் டோஸ் வழங்கப்பட்டுள்ளது.
கடந்த 24 மணிநேரத்தில் சுமார் 25 லட்சம் தடுப்பூசிகள் போடப்பட்டுள்ளன.
தடுப்பூசித் திட்டத்தின் 115-வது நாளன்று  25,03,756 தடுப்பூசிகள் செலுத்தப்பட்டன.
கொவிட் தொற்றிலிருந்து இந்தியாவில் இதுவரை குணமடைந்தவர்களின் எண்ணிக்கை மொத்தம் 1,90,27,304 ஆக  பதிவாகியுள்ளது.
கடந்த 24 மணி நேரத்தில் 3,56,082 பேர் குணமடைந்தனர். இவர்களில் 72.28 சதவீதத்தினர், 10 மாநிலங்களைச் சேர்ந்தவர்கள்.
கடந்த 24 மணி நேரத்தில் 3,29,942 புதிய பாதிப்புகள் நாட்டில் பதிவாகியுள்ளது. இதில் 69.88 சதவீதம், 10 மாநிலங்களில் ஏற்பட்டுள்ளது.
அதிகபட்சமாக கர்நாடகாவில் 39,305 பேரும், அதைத்தொடர்ந்து மகாராஷ்டிராவில் 37,236 பேரும், தமிழகத்தில் 28,978 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது சிகிச்சை பெறுவோரின் எண்ணிக்கை 37,15,221 ஆக சரிந்துள்ளது. இதில் 82.68 சதவீதம், 13 மாநிலங்களில் பதிவாகியுள்ளது.
தேசிய உயிரிழப்பு வீதம், தற்போது 1.09 சதவீதமாக உள்ளது. கடந்த 24 மணி நேரத்தில் 3,876 உயிரிழப்புகள் ஏற்பட்டுள்ளன. உயிரிழந்தவர்களில் 73.09 சதவீதத்தினர், 10 மாநிலங்களைச் சேர்ந்தவர்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717593
----
(
தகவல் மற்றும் ஒலிபரப்பு அமைச்சகம்
ஸ்ரீநகரில் உள்ள தூர்தர்ஷன் நிலையத்தில் இரண்டாம் கட்ட தூய்மை இயக்க பணிகள் உள்ளிட்ட ஊடகப்பிரிவின் செயல்பாடுகளை மத்திய தகவல் மற்றும் ஒலிபரப்புத்துறை இணையமைச்சர் ஆய்வு செய்தார்
ஸ்ரீநகரில் உள்ள தூர்தர்ஷன் நிலையத்தில் பல்வேறு ஊடகப்பிரிவின் செயல்பாடுகளை மத்திய தகவல் மற்றும் ஒலிபரப்புத்துறை இணையமைச்சர் டாக்டர் எல் முருகன் ஆய்வு செய்தார்.
மத்திய தகவல் மற்றும் ஒலிபரப்பு அமைச்சகத்தின் கீழ் உள்ள அகில இந்திய வானொலி, தூர்தர்ஷன், பத்திரிகை தகவல் அலுவலகம், மத்திய மக்கள் தொடர்பு அலுவலகம் ஆகிய ஊடக பிரிவிகளின் பணிகளை அவர் ஆய்வு செய்தார். தூர்தர்ஷன் துணை தலைமை இயக்குனர் திரு எஸ் சஞ்சீவ், அகில இந்திய வானொலி துணை தலைமை இயக்குனர் திரு அஜய் கே டோஹரே, பத்திரிகை மற்றும் தகவல் அலுவலகம்/ மத்திய மக்கள் தொடர்பக கூடுதல் தலைமை இயக்குனர்  திரு ராஜிந்தர் சௌத்ரி மற்றும் ஊடகப்பிரிவின் உயர் அதிகாரிகள் கலந்துகொண்டனர்.
ஊடகப் பிரிவின் சேவைகளை மேலும் மேம்படுத்துவதில் ஏற்பட்டுள்ள சாதனைகள் மற்றும் தடைகள் குறித்து விவாதிக்கப்பட்டது.
ஜம்மு-காஷ்மீரில் செயல்படுத்தப்பட்டு வரும் பல்வேறு அரசுத் திட்டங்களை எடுத்துரைக்குமாறு அதிகாரிகளிடம் அமைச்சர் தெரிவித்தார்.
மத்திய அரசு செயல்படுத்தி வரும் வளர்ச்சித் திட்டங்களை மேலும் விளம்பரப்படுத்துமாறும் இந்த வளர்ச்சி திட்ட பயனாளிகளின் கருத்துக்களை வெளியிடுமாறும் ஊடகப்பிரிவுகளை அமைச்சர் கேட்டுக்கொண்டார்.
--------------------
SM/IR/RS/IDS
(Visitor Counter : 91
மத்திய பணியாளர் தேர்வாணையம்
ஆட்கள் நியமனம் குறித்த இறுதி முடிவை 2022 நவம்பர் மாதம் மத்திய அரசுப் பணியாளர் தேர்வாணையம் எடுத்துள்ளது
பின்வரும் நபர்களை காலிப்பணியிடங்களுக்கு நியமிப்பது தொடர்பான இறுதி முடிவை 2022 நவம்பர் மாதம் மத்திய அரசுப் பணியாளர் தேர்வாணையம் எடுத்துள்ளது. பரிந்துரைக்கப்பட்ட விண்ணப்பதாரர்களுக்கு தபால் மூலம் தனித்தனியாக தகவல் தெரிவிக்கப்படும்.
Click here to see the link
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங் தலைமையில் அனைத்து அறிவியல் அமைச்சகங்கள் மற்றும் துறைகளின் முதலாவது கூட்டம்
இறக்குமதிகள் மீதான நமது சார்பை கணிசமாகக் குறைக்கும் வகையில் ஆராய்ச்சி மற்றும் மேம்பாட்டுத் துறையில் ஒருங்கிணைந்த பணிகளை மேற்கொள்ளுமாறு பல்வேறு அமைச்சகங்கள் மற்றும் துறைகளைச் சேர்ந்த விஞ்ஞானிகளை மத்திய அறிவியல் மற்றும் தொழில்நுட்பம், புவி அறிவியல் ஆகிய துறைகளின் இணை அமைச்சரும் , பிரதமர் அலுவலகம், பணியாளர் நலன், பொதுமக்கள் குறை தீர்ப்பு, ஓய்வூதியங்கள் துறை, அணுசக்தித் துறை மற்றும் விண்வெளித் துறையின் இணை அமைச்சருமான டாக்டர் ஜிதேந்திர சிங் கேட்டுக் கொண்டுள்ளார்.
அனைத்து அறிவியல் அமைச்சகங்கள் மற்றும் துறைகளின் முதலாவது கூட்டத்தில் இன்று உரையாற்றிய அவர், ஆராய்ச்சி மற்றும் மேம்பாட்டு நடவடிக்கைகளை அடுத்த கட்டத்திற்கு எடுத்துச் செல்லவும், தொழில்துறை மற்றும் பெரு நிறுவனங்களுடன் ஒருங்கிணைந்து செயல்படவும், அனைத்து அறிவியல் அமைச்சகங்களுக்கு இடையே அடிமட்ட அளவில் ஒத்துழைப்பு ஏற்படுவதன் அவசியத்தை வலியுறுத்தினார். அறிவியல் மற்றும் மனிதவள துறையில் தற்போது அளிக்கப்பட்டு வரும் ஒத்துழைப்பை சீர்படுத்தி, நிறுவனமயமாக்கல் வடிவமைப்பை வழங்குவதற்கான நடவடிக்கைகளை விரைவில் தொடங்குமாறு அமைச்சர் கேட்டுக்கொண்டார். தனியார் தொழில் துறைகள் மேற்கொண்டு வரும் மிகச்சிறந்த ஆராய்ச்சி மற்றும் மேம்பாட்டு முயற்சிகளை டாக்டர் சிங் பாராட்டினார்.
வெவ்வேறு அறிவியல் அமைச்சகங்கள் நாட்டின் கட்டமைப்பிற்கு குறிப்பிடத்தக்க பங்களிப்பு அளித்து வருவதை சுட்டிக்காட்டிய அமைச்சர், அவர்கள் தனித்து செயல்படக்கூடாது என்று கூறினார். அறிவியல் சார்ந்த முயற்சிகள், குடிமக்களை மையமாகக் கொண்டு மேற்கொள்ளப்பட வேண்டும் என்ற பிரதமரின் கூற்றை வலியுறுத்திய டாக்டர் சிங், அறிவியல் அமைச்சகங்கள் மற்றும் துறைகளின் செயல்திறன், சாமானிய மனிதனின் வாழ்க்கையில் தாக்கத்தை ஏற்படுத்த வேண்டும் என்று குறிப்பிட்டார்.
நிறைவு அமர்வில் பேசுகையில், இது போன்ற அமைச்சகங்களுக்கு இடையேயான கூட்டம மாதத்திற்கு ஒருமுறை நடைபெறும் என்று டாக்டர் ஜிதேந்திர சிங் கூறினார். அதேசமயம் அரசுக்கு அப்பாற்பட்டு இதுபோன்ற ஒருங்கிணைப்பை விரிவுபடுத்தவும் முயற்சிகள் மேற்கொள்ளப்படும் என்றார் அவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735405
பிரதமர் அலுவலகம்
மகாத்மா காந்தியின் நினைவு நாளையொட்டி ராஜ்காட்டில் பிரதமர் மரியாதை செலுத்தினார்
மகாத்மா காந்தியின் நினைவுநாளையொட்டி பிரதமர் திரு நரேந்திர மோடி ராஜ்காட்டில் இன்று அவருக்கு மரியாதை செலுத்தினார்.
பிரதமர் தனது ட்விட்டர் பதிவில் தெரிவித்துள்ளதாவது:
"ராஜ்காட்டில் பாபு அவர்களுக்கு மரியாதை செலுத்தினேன்."
பிரதமர் அலுவலகம்
பாரா டேபிள் டென்னிஸ் போட்டியில் மதிப்புமிக்க தங்கப் பதக்கம் வென்ற பவினா பட்டேலுக்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இன் பாரா டேபிள் டென்னிஸ் போட்டியில் மதிப்புமிக்க தங்கப் பதக்கத்தைக் கைப்பற்றிய பவினா பட்டேலுக்கு பிரதமர் திரு நரேந்திர மோடி தமது நல்வாழ்த்துகளைத் தெரிவித்துக் கொண்டுள்ளார்.
அவர் தெரிவித்ததாவது:
“பாராட்டுக்குரிய பவினா பட்டேல் @BhavinaOfficial, நமக்கு மேலும் பெருமை சேர்த்துள்ளார். காமன்வெல்த் போட்டிகளில் தமது முதல் பதக்கமாக, பாரா டேபிள் டென்னிஸ் விளையாட்டில் உயரிய தங்கப் பதக்கத்தை அவர் வென்றுள்ளார். அவரது சாதனை, டேபிள் டென்னிஸ் விளையாட்டில் இந்திய இளைஞர்களை ஊக்குவிக்கும் என்று நம்புகிறேன். பவினாவின் எதிர்கால முயற்சிகளுக்கு என் வாழ்த்துகள்.”
•••••••••••••
(
வணிகம் மற்றும் தொழில்துறை அமைச்சகம்
வர்த்தகம், முதலீடு குறித்து இந்தியா- ஐரோப்பிய ஒன்றியம் இடையே முதலாவது உயர்மட்ட பேச்சுவார்த்தை
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், ஐக்கிய ஐரோப்பிய நிர்வாகத் துணைத் தலைவரும், வர்த்தக ஆணையருமான திரு வேல்டிஸ் டாம்ப்ரோவ்ஸ்கிஸ் ஆகியோர் தலைமையில் முதலாவது உயர்மட்ட பேச்சுவார்த்தை 2021 பிப்ரவரி 5-ஆம் தேதி நடைபெற்றது.
இருதரப்பு வர்த்தகம் மற்றும் முதலீட்டு உறவுகள் குறித்து அமைச்சர்கள் அளவிலான ஆலோசனைகளை வலியுறுத்தி, கடந்த 2020 ஜூலை மாதம் நடைபெற்ற 15-வது இந்திய- ஐக்கிய ஐரோப்பிய தலைவர்களின் உச்சி மாநாட்டின் முக்கிய வெளிப்பாடாக இந்த பேச்சுவார்த்தை நடைபெற்றது.
உயர்மட்ட பேச்சுவார்த்தையின்போது, கொவிட்-19 தொற்றுக்குப் பிந்தைய காலக்கட்டத்தில் சர்வதேச ஒத்துழைப்பின் முக்கியத்துவம் குறித்து இரு தலைவர்களும் வலியுறுத்தியதோடு, இதுபோன்ற நெருக்கடி தருணத்தில் விரைந்து வர்த்தக சேவைகளை வழங்கும் நோக்கத்துடன் இருதரப்பு வர்த்தக மற்றும் முதலீட்டு உறவுகளை மேலும் வலுப்படுத்த சம்மதம் தெரிவிக்கப்பட்டது.
இருதரப்பு வர்த்தகம் மற்றும் முதலீடுகளில் கூடுதல் வாய்ப்புகளை ஆய்வு செய்வது குறித்து அடுத்த மூன்று மாதங்களில் மீண்டும் சந்தித்து பேச்சுவார்த்தை நடத்த இரு நாட்டு அமைச்சர்களிடையே முடிவு செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleseDetailm.aspx?PRID=1695708
------
(Visitor Counter : 225
மனித வள மேம்பாட்டு அமைச்சகம்
நாடு முழுவதும் 49 ஆசிரியர்களுக்கு தேசிய தகவல் மற்றும் தகவல் தொடர்பு தொழில்நுட்பம்  விருதுகள் : மத்திய அமைச்சர் திருமதி அன்னபூர்ணா தேவி வழங்கினார்
நாடு முழுவதும் 49 ஆசிரியர்களுக்கு, தேசிய தகவல் மற்றும் தகவல் தொடர்பு தொழில்நுட்பம்  விருதுகளை, மத்திய கல்வித்துறை இணையமைச்சர் திருமதி அன்னபூர்ணா தேவி வழங்கினார்.
இந்நிகழ்ச்சியில் அவர் பேசியதாவது:
தேசியக் கல்விக் கொள்கை-2020, கற்பித்தல் மற்றும் கற்றல் நடைமுறைகளில் தொழில்நுட்பத்தை அதிகம் பயன்படுத்துவதை வலியுறுத்துகிறது, மொழித் தடைகளை அகற்றுகிறது, கல்வித் திட்டங்கள் மற்றும் மேலாண்மையுடன், மாற்றுத்திறனாளி மாணவர்கள் கல்வி கற்பதை அதிகரித்துள்ளது.
முழுமையான கல்வித் திட்டத்தின் கீழ், ஐசிடி தலையீடு, பள்ளிகள் மற்றும் ஆசிரியர் பயிற்சி நிறுவனங்களில் தகவல் தொழில்நுட்ப் கட்டமைப்பை வழங்கும். இதன் மூலம் பள்ளி மற்றும் ஆசிரியர் பயிற்சிக் கல்வியில் புதுமையான தகவல் மற்றும் தகவல் தொடர்பு தொழில்நுட்பங்களைப் பயன்படுத்தி கல்வியின் தரத்தை மேம்படுத்த முடியும்.
டிஜிட்டல் இணைப்பை ஏற்படுத்தும் திக்ஷா, இ-பாடசாலை, ஆசிரியர்கள் மற்றும் மாணவர்களுக்கான ஐசிடி பாடத்திட்டம், இளம் மாணவர்களின் தீவிரக் கற்றலுக்கான கல்வி இணையதளங்கள், ஒரு வகுப்புக்கு ஒரு சேனல் என்ற பி.எம்.இ-வித்யா, பள்ளி முதல்வர்கள் மற்றும் ஆசிரியர்களுக்கான முழு மேம்பாட்டுக்கான ஆன்லைன் பயிற்சித் திட்டம்  ஆகியவை முன்னணித் திட்டங்களாக உள்ளன. இது போன்ற நடவடிக்கைகள் சமூக, அரசியல், பொருளாதார அல்லது பூகோளத் தடைகளைத் தாண்டி தரமான கல்வி பெறுவதற்கு உதவுகின்றன.
நாட்டின் வளர்ச்சியில் ஆசிரியர்களின் பங்கு பாராட்டத்தக்கது. இந்திய சமூகத்தில் ஆசிரியர்களுக்கு அதிக மரியாதை அளிக்கப்படுகிறது. கல்வித்துறையில் அயராத முயற்சிகள் மேற்கொண்டு, புத்தாக்கத்தை ஏற்படுத்தி, கொவிட் தொற்று காலத்தில் பள்ளிகளில் தொழில்நுட்பத்தை மேம்படுத்திய ஆசிரியர்களுக்கு இன்று விருது வழங்கப்பட்டுள்ளது. அவர்கள் அனைவருக்கும் வாழ்த்துக்கள்.
இவ்வாறு மத்திய அமைச்சர் திருமதி அன்னபூர்ணா தேவி பேசினார்.
மேலும் விவரங்களுக்கு கீழ்கண்ட ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801851
சுகாதாரம் மற்றும் குடும்ப நலத்துறை அமைச்சகம்
எலெக்ட்ரானிக் சிகரெட்டுகள் தடைக்கு அவசர சட்டம் பிறப்பிக்க அமைச்சரவை ஒப்புதல் அளித்துள்ளது
நாட்டின் மாபெரும் சுகாதார மற்றும் ஆரோக்கிய முன்முயற்சியாக, பிரதமர் திரு நரேந்திர மோடி தலைமையில் நடைபெற்ற அமைச்சரவை, எலக்ட்ரானிக் சிகரெட்டுகள்  தடைக்கான அவசரச் சட்டம் 2019 பிறப்பிக்க ஒப்புதல் அளித்துள்ளது.
இ-சிகரெட்டுகள் என்பவை பேட்டரியால் இயக்கப்படும் கருவிகளாகும். எரியக்கூடிய சிகரெட்டுகளில் உள்ள போதை தரும் பொருளான நிகோடின் திரவத்தை எரியூட்டுவதால் ஏரோசெல் புகை உண்டாகிறது. எலெக்ட்ரானிக் நிகோடின் வெளியிடும் முறை, சூடான ஆனால் எரியாத பொருட்கள், இ ஹுக்கா மற்றும் இதுபோன்ற கருவிகளும் தடைவிதிப்பில் அடங்கும். இத்தகைய நவீன கருவிகளின் கவர்ச்சிக்கரமான தோற்றம், பலவகையான மணம் போன்றவற்றால் இவற்றின் பயன்பாடு வேகமாக அதிகரித்து வருகிறது. வளர்ந்த நாடுகளில் இவற்றின் பரவல் விகிதம் அதிகமாக உள்ளது. குறிப்பாக இளைஞர்கள் மற்றும் சிறார்களிடம் பரவியுள்ளது.
இ-சிகரெட்டுகள் உற்பத்தி, இறக்குமதி, ஏற்றுமதி போன்ற செயல்பாடுகள் தண்டனைக்குரிய குற்றமாகும். முதல்முறை செய்யும் குற்றத்திற்கு ஓராண்டு வரை சிறைத்தண்டனை அல்லது ரூ.1 லட்சம் அபராதம் அல்லது இரண்டும் விதிக்கப்படும். தொடர்ச்சியான குற்றத்திற்கு மூன்றாண்டுகள் வரை சிறை, ரூ.5 லட்சம் வரை அபராதம் விதிக்கப்படும். எலக்ட்ரானிக் சிகரெட்டுகளை இருப்பு வைத்திருப்போருக்கு ஆறு மாத சிறைத் தண்டனை அல்லது ரூ.50 ஆயிரம் அபராதம் அல்லது இரண்டும் விதிக்கப்படும்.
இந்த அவசரச் சட்டம் அமலாகும் தேதியில் இ-சிகரெட்டுகளை இருப்பு வைத்திருக்கும் உரிமையாளர்கள் அதுகுறித்த விவரங்களைத் தாமாக முன்வந்து அறிவிப்பதோடு அருகில் உள்ள காவல் நிலையத்தில் அவற்றை ஒப்படைத்து விட வேண்டும். இந்த அவசரச் சட்டத்தின்கீழ் நடவடிக்கை எடுப்பதற்குக் காவல்துறை உதவி ஆய்வாளர் அதிகாரமளிக்கப்பட்ட அதிகாரியாக நியமிக்கப்பட்டுள்ளார். இந்தப் பணிக்கு இணையான வேறு அதிகாரிகளையும் சட்ட விதிகளை அமலாக்க மத்திய அல்லது மாநில அரசுகள் நியமித்துக்கொள்ளலாம்.
இ-சிகரெட்டுகளுக்கு அடிமையாகும் அபாயத்திலிருந்து பொதுமக்களைக் குறிப்பாக இளைஞர்கள் மற்றும் சிறார்களைப் பாதுகாக்க தடைக்கான அவசரச் சட்ட முடிவு உதவும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.10 கோடி தடுப்பூசி டோஸ்கள் வழங்கப்பட்டுள்ளன. இதில் 95.13 கோடி இரண்டாம் தவணை தடுப்பூசி டோஸ்களும், 22.40 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 91,732 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 3,653 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 179 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,44,029 பேர்.
கடந்த 24 மணி நேரத்தில் 226 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.12%
வாராந்திர பாதிப்பு விகிதம் 0.15%
இதுவரை மொத்தம் 91.07 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,87,983 சோதனைகள் நடத்தப்பட்டுள்ளன.